Abdulaziz Komilov AQSh Davlat kotibining Janubiy va Markaziy Osiyo bo‘yicha yordamchisini qabul qildi

2014-yilning 1-dekabr kuni O‘zbekiston Respublikasi tashqi ishlar vaziri Abdulaziz Komilov ikki tomonlama siyosiy maslahatlashuvlarning navbatdagi raundida ishtirok etish uchun Toshkentga kelgan AQSh Davlat kotibining Janubiy va Markaziy Osiyo bo‘yicha yordamchisi Nisha Desai Bisvalni qabul qildi, deb xabar bermoqda Tashqi ishlar vazirligi matbuot xizmati.

Uchrashuv chog‘ida O‘zbekiston−AQSh aloqalarining kun tartibidagi masalalar hamda ayrim xalqaro va mintaqaviy muammolar yuzasidan fikr almashildi.
Ikki davlat ham ko‘p qirrali muloqotni rivojlantirish, uning amaliy tadbig‘i va turli sohalardagi qo‘shma loyihalarning amalga oshirilishiga muhim ahamiyat qaratishi ta’kidlab o‘tildi.
Suhbatda AQSh Elchisi Jorj Krol ham ishtirok etdi.